Sabine Oertelt-Prigione

Sabine Oertelt-Prigione (Nurenberg,1978) alemaniar medikua eta unibertsitateko irakaslea da Nimegako Radboud Unibertsitatean eta Bielefeld Unibertsitatean. Bere ikerketa-arloa genero-ikuspegia duen medikuntza da.

 Ibilbidea 
Milango eskola alemaniarrean ikasi ondoren, Oertelt-Prigionek giza medikuntza estudiatu zuen Milango Unibertsitatean 1997tik 2003ra, eta Medikuntza eta Kirurgiako Doktore titulua atera zuen.  2003tik 2008ra, barne medikuntzako espezializazio prestakuntza ere osatu zuen Milango Unibertsitatean.  2010ean, Osasun Publikoa ikasten hasi zen London School of Hygiene and Tropical Medicine-n, eta 2012an bukatu zuen, Zientzia Masterra lortuta. 2009tik 2014ra, Oertelt-Prigionek zientzialari elkartu lan egin zuen Charité – Universitätsmedizin Berlin-en (Berlingo unibertsitate-ospitalean), eta han lortu zuen medikuntzako doktoretza 2014an. 2015/2016an, sistema-antolaketa aholkulari lanetarako ere trebatu zen Berlingo Humboldt Unibertsitateko Artop Institutuan. Barne medikuntzako habilitazioa Charité-n osatu zuen 2016an. 

2004tik 2006ra, Oertelt-Prigione doktoretza ondoko ikertzailea izan zen AEBetan, Kaliforniako Unibertsitateko  Erreumatologia, Alergia eta Immunologia Klinikoko Sailean, Davisen. 2009tik 2016ra, zientzialari elkartu zela aritu zen ikerketan Medikuntzako Genero Ikasketetarako Institutuan (GiM), Charité – Universitätsmedizin Berlin-en.  2016an, zientzialari elkartu lanetan hasi zen Charité-ko Medikuntza Forentseko Institutuan.

2017an, Lehen Mailako Arreta eta Arreta Transmuraleko katedra bat onartu zuen Nimegako (Herbehereak) Radboud Unibertsitateko Lehen Mailako eta Komunitate Arretako Sailean. 2021eko apirilean, Oertelt-Prigionek genero ikuspegia duen Medikuntzako beste katedra bat onartu zuen Bielefeld Unibertsitateko OWL Medikuntza Fakultatean, medikuntza kliniko-teoriaren arloan. Bi katedra horiek aldi berean edukitzeko asmoarekin hartu zituen, eta W3 mailako katedra lanaldi partzialean ere bete daitekeela frogatzeko".

Osasunarekin lotutako startup-en tutore jarduten du Rockstart Nederland-en. 

 Ikerketa-lana 
Oertelt-Prigioneren ikerketak genero-ikuspegidun medikuntza du ardatz: generoak, besteak beste, gaixotasun kardiobaskularretan eta sistema immunologikoan duen eraginari buruz egiten ditu ikerketak.Ezezaguna: Gender in cardiovascular diseases: impact on clinical manifestations, management, and outcomes. In: European Heart Journal. 37, 2015, 24. or., doi:10.1093/eurheartj/ehv598.   Prebentzio-estrategiak garatzen ditu medikuntzako genero-desberdintasunetarako, errefuxiatuen osasunerako eta pertsonen arteko indarkeria eta sexu-jazarpenerako. Munduko lehen argitalpen medikoen datu-basea sortu zuen (GenderMedDB), generoaren araberako analisi espezifikoak biltdu eta, sistematikoki, eskuragarri jartzen dituena.   Hezkuntza eta Ikerketa Ministerio Federalak (BMBF) finantzatutako "Realizing Impact" lankidetza-proiektuan, errefuxiatuen osasun-laguntzaz arduratzen den proiektuan, "MyHealthInABox – Minority Health Innovation ToolBox" izeneko tresna-kutxa garatu zuen 2018tik 2020ra, errefuxiatu eta gutxiengoentzako osasun-sisteman berrikuntzak sustatzeko metodo eta tresna bilduma dena.

Pandemiaren ondoren, Oertelt-Prigione Covid-gaixotasunaren generoaren araberako desberdintasunak ikertzen hasi zen, baita COVID-19 pandemiak emakumeen eta haurren aurkako indarkerian eta harremanetan izandako eragina ere. 

 Lankidetza hautatuak 

 International Society of Gender Medicine (IGM) (Genero Medikuntzako Nazioarteko Elkartea)
 European Commission Expert Group „Gendered Innovations“ (Europako Batzordeko "Genero Berrikuntzak" Aditu Taldea)
 German Society of Gender Medicine (DGesGM) (Genero Medikuntzako Alemaniako Elkartea)
 European Institute of Women’s Health (Emakumeen Osasunaren Europako Institutua)
 Dutch Society of Gender and Health (Herbehereetako Genero eta Osasun Elkartea)

 Sariak 

 2014: Charité Fundazioaren Max Rubner saria “Ospitaleko muga-urraketen kudeaketa delikatua – Charité-n sexu-jazarpena prebenitzeko lanlekuko politikaren garapena – Berlingo Medikuntza Unibertsitatea” proiektuagatik.
 2007: Young investigator travel award der European Association for the Study of the Liver, EASL (Gibelaren Ikerketarako Europako Elkartearen ikertzaile gazteentzako bidaia-saria) 
 2007: Young investigator and presenter award, AISF (Ikerlari eta aurkezle gaztearen saria) 

 Argitalpen hautatuak 
Oertelt-Prigionek 80 artikulu zientifiko baino gehiago argitaratu ditu genero-ikuspegia duen medikuntzaren arloan, prebentzioaren arloan eta osasun publikoarenean;  honako hauek, besteak beste:

 (Maren Hintermeier, Rosa Jahn, Louise Biddle, Hande Gencer, Claudia Hövener, Katja Kajikhina, Amir Mohsenpour, Oliver Razum, Jakob Spallek, Marie Tallarek eta Kayvan Bozorgmehr-ekin): SARS-CoV-2 migratzaile eta errefuxiatuengan. Bielefeld: Universitätsbibliothek Bielefeld. (Bertsio digitalizatua ; doan eskuragarri)
 (E. Mariman-ekin batera): The impact of sex differences on genomic research. Int J Biochem Cell Biol. 2020ko uztaila;124:105774. doi:10.1016/j.biocel.2020.105774 . Epub 2020ko maiatzaren 26a. PMID 32470538 (Doako artikulua)
 (AH Maas-ekin batera): The Coronavirus Disease 2019 Outbreak Highlights the Importance of Sex-sensitive Medicine. Eur Cardiol. 2020ko abuztuak 24; 15:e62. doi:10.15420/ecr.2020.28. eCollection 2020ko otsaila. PMID 32944091 (PMC artikulu doakoa)
 (Sabine C. Jenner-ekin batera): Prävention sexueller Belästigung. Hans Böckler Fundazioaren ikerketa, 369. zk. ISBN 978-3-86593-279-2
 (Vera Regitz-Zagrosek-ekin batera): Sex and Gender Aspects in Clinical Medicine (Springer, Londres 2011, ISBN 978-0-85729-831-7 ) (Ingelesezko testuliburua)

 Web estekak 

 Sabine Oertelt-Prigiones-en profila Google Scholar-en
 Sabine Oertelt-Prigione Radboud University Nijmegen webgunean

 Erreferentziak 

 Kanpo estekak 

Kategoria:Emakumea
Kategoria:1978ko jaiotzak
Kategoria:Alemaniarrak
Kategoria:Emakume medikuak
Kategoria:Emakume ikertzaileak